Държавен вестник, бр. 99, 2005 г., стр. 35

Б Р О Й  99
Д Ъ Р Ж А В Е Н   В Е С Т Н И К
С Т Р .  35
УКАЗ № 374
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
авторското право и сродните му права, приет от
ХL Народно събрание на 25 ноември 2005 г.
Издаден в София на 5 декември 2005 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за ав-
торското право и сродните му права (обн., ДВ,
бр. 56 от 1993 г.; изм., бр. 63 от 1994 г., бр. 10 от
1998 г., бр. 28 от 2000 г., бр. 77 от 2002 г., бр. 28,
43 и 74 от 2005 г.)
§ 1. В чл. 6 се правят следните изменения и
допълнения:
1. Досегашният текст става ал. 1 и в нея ду-
мите “върху произведението” се заличават, а
накрая се добавя “върху оригинала на произве-
дението, копия или екземпляри от него и/или
техните опаковки.”
2. Създава се ал. 2:
“(2) Алинея 1 се прилага съответно и за но-
сителите на авторското право в случаите по
чл. 10, изречение първо, чл. 11, ал. 1, изречение
първо и чл. 14.”
§ 2. В чл. 18, ал. 2 се правят следните изме-
нения:
1. Точка 5 се изменя така:
“5. предаването и препредаването на произ-
ведението по кабел;”.
2. В т. 10 думите “чрез кабел, или друго тех-
ническо средство” се заменят с “по кабел”.
§ 3. В чл. 18а се правят следните изменения
и допълнения:
1. В ал. 1 думите “Република България” се
заменят с “държавите—членки на Европейския
съюз”, а думата “нейна” се заменя с “тази”.
2. В ал. 2 накрая се добавя “и по чл. 22а, ал. 2”.
§ 4. Член 20 се изменя така:
“Право на отчисление при препродажба на
произведение на изкуството
Чл. 20. (1) При препродажба на оригинално
произведение на изкуството, когато една от
страните по сделката или посредникът е търго-
вец на произведения на изкуството, в т.ч. худо-
жествена галерия и аукционна къща, авторът
на произведението има право да получи отчис-
ление от цената на продажбата.
(2) По смисъла на този член оригинални
произведения на изкуството са произведени-
ята на графичното и пластичното изкуство
като картини, колажи, рисунки, скици, гра-
вюри, щампи, литографии, скулптурни фигу-
ри, гоблени, керамики, произведения от стък-
ло и фотографии, при условие че са създадени
лично от автора, в т. ч. екземпляри, признати
за оригинали съгласно § 4 от допълнителните
разпоредби.
(3) Правото по ал. 1 е неотчуждимо, освен
при наследяване.
(4) Алинея 1 не се прилага към препродажби
с цена по-ниска от левовата равностойност на
300 евро.
(5) Алинея 1 не се прилага към препродаж-
би, когато продавачът е придобил произведе-
нието направо от автора по-малко от 3 години
преди датата на препродажбата и цената на
препродажбата не надвишава левовата равно-
стойност на 10 000 евро.
(6) Всеки отказ от правото по ал. 1 е недейс-
твителен.
(7) Правото по ал. 1 продължава, докато се
закриля авторското право върху произве-
дението.”
§ 5. Създава се чл. 20а:
“Изплащане на отчисленията при препродаж-
ба на произведение на изкуството
Чл. 20а. (1) Отчисленията по чл. 20, ал. 1 се
определят по следния начин:
1. пет на сто за частта от цената на препро-
дажбата между левовата равностойност на
300,01 и 3 000 евро, плюс
2. четири на сто от цената на препродажбата
между левовата равностойност на 3 000,01 и
50 000 евро, плюс
3. три на сто за частта от цената на препро-
дажбата между левовата равностойност на
50 000,01 и 200 000 евро, плюс
4. едно на сто за частта от цената на препро-
дажбата между левовата равностойност на
200 000,01 и 350 000 евро, плюс
5. нула цяло и пет десети на сто за частта
от цената на препродажбата между левовата
равностойност на 350 000,01 и 500 000 евро,
плюс
6. нула цяло и двадесет и пет стотни на сто за
частта от цената на препродажбата, надвиша-
ваща левовата равностойност на 500 000 евро.
(2) Ако до изплащането на отчислението
продавачът и/или посредникът са заплатили
какъвто и да е данък по повод препродажбата,
сумата от данъка се намалява от продажната
цена при прилагането на ал. 1.
(3) Отчислението се изчислява за всеки пре-
продаден обект поотделно.
(4) Общият размер на отчислението за един
обект не може да надвишава левовата равно-
стойност на 12 500 евро.
(5) Отчислението се дължи солидарно от
продавача и посредника, ако има такъв.